Aug 19,2017
22న అఫెక్స్‌ ఫ్రొజెన్‌ ఫుడ్స్‌ పబ్లిక్‌ ఇష్యూ
నవతెలంగాణ వాణిజ్య విభాగం: రాష్ట్రంలోని తూర్పు గోదావరి జిల్లాలో ఏడాదికి 20వేల మెట్రిక్‌ టన్నుల సామర్థ్యం కలిగిన రోయ్యల ప్రాసెసింగ్‌ యూనిట్‌ను నెలకొల్పనున్నామని అఫెక్స్‌ ఫ్రొజెన్‌ ఫుడ్స్‌ వెల్లడించింది. ఇందుకుగాను పబ్లిక్‌ ఇష్యూకు (ఐపీవో) రానున్నట్టు సంస్థ తెలిపింది. ఐపీవో ద్వారా రూ.152 కోట్ల మేర నిధులు సమీకరించనున్నట్లు పేర్కొంది. శుక్రవారం హైదరాబాద్‌లో ఏర్పాటు చేసిన మీడియా సమావేశంలో సంస్థ మేనేజింగ్‌ డైరెక్టర్‌ కెె.ఎస్‌. మూర్తి, ఎగ్జిక్యూటివ్‌ డైరెక్టర్‌ చౌదరీ కరుటూరి మాట్లాడుతూ ఈ నెల 22న తమ కంపెనీ ఐపీవో ప్రారంభమై 24న ముగియనుందన్నారు. ఇష్యూ ధరల శ్రేణిని రూ.171-175గా నిర్ణయించామన్నారు. రూ.148.77 కోట్ల నుంచి రూ.152.25 కోట్ల నిధులు సమీకరించాలని నిర్దేశించుకున్నామని తెలిపారు. ఇందుకోసం రూ.10 ముఖ విలువ కలిగిన 87,00,000 ఈక్విటీ షేర్లను ఇష్యూ చేయనున్నామని తెలిపారు. సంస్థ షేర్లను బీఎస్‌ఈ, ఎన్‌ఎస్‌ఈ స్టాక్‌ ఎక్స్ఛేంజీల్లో నమోదు చేయనున్నట్టుగా ఆయన తెలిపారు. వచ్చిన నిధులతో కాకినాడకు సమీపంలో యూనిట్‌ను ఏర్పాటు చేయనున్నామని తెలిపారు.
మీ స్నేహితులకు రికమెండ్ చెయ్యండి